15 положителни проби от 60 теста във „ Факултета “ и „ Филиповци “ Столичната регионална здравна инспекция ( СРЗИ ) съобщи , че е извършила бързо тестване за коронаривус , както и епидемиологично проучване в столичните квартали " Факултета " и " Филиповци " , съобщиха от пресцентъра на СРЗИ . От направените 60 бързи теста , седем са били положителни . На същите лица е взета и проба за PCR тест , като към момента те нямат клинични изяви . СРЗИ е констатирала , че контактните лица са повече от 150 души , затова тяхното състояние ще бъде следено . Спецификата на тези райони , с оглед гъстотата на населението и фактът за късното търсене на лекарска помощ от страна на проявилите симптоми , е причина за по - бързо развиване на усложнения причинени от заболяването , отбелязват от СРЗИ . По най - новите данни , шестима са починалите в кварталите " Факултета " и " Филиповци " , като в болници в София има двама в по - тежко състояние в реанимация и 10 души с по - лека проява на заболяването в отделенията . От 0 : 00 ч . на 16 април , със заповед на директора на СРЗИ се въвеждат частични ограничителни мерки на териториите на " Факултета " и " Филиповци " . По силата на тази заповед органите на МВР трябва да организират контролно - пропускателните пунктове на входно - изходните пътища на двата квартала и да контролират придвижването на граждани и автомобили . През тези КПП се пропуска преминаването на лица само при неотложни случаи , полагане на труд , здравословни причини на преминаващия или негови близки , завръщане на постоянен адрес . Това се удостоверява със служебна бележка от работодател или служебен документ - карта , медицински документ , документ за самоличност , се казва в заповедта .